Το 2019, η ανθρωπότητα έλαβε μια προειδοποίηση:
30 κορυφαίοι επιστήμονες δημοσίευσαν τα αποτελέσματα
μιας μαζικής τριετούς μελέτης στην παγκόσμια γεωργία
και δήλωσαν ότι η παραγωγή κρέατος καταστρέφει τον πλανήτη μας
θέτοντας σε κίνδυνο την παγκόσμια υγεία.
Ένας συγγραφέας της μελέτης εξήγησε
ότι «η ανθρωπότητα είναι πλέον απειλή για τη σταθερότητα του πλανήτη ...
[Αυτό απαιτεί] τίποτα λιγότερο από μια νέα παγκόσμια αγροτική επανάσταση».
Ως κάποιος που πέρασε τα τελευταία 20 χρόνια
υποστηρίζοντας μια αλλαγή από τη βιομηχανική παραγωγή κρέατος
ήθελα να πιστέψω ότι αυτή η ξεκάθαρη κλήση για δράση θα έκανε τη διαφορά.
Έχω δει τέτοια πράγματα ξανά και ξανά και ξανά για δεκαετίες.
Εδώ βλέπετε δημοσιεύσεις του 2018 από το περιοδικό «Nature»,
του 2017 από το περιοδικό «Bioscience Journal»,
του 2016 από την Εθνική Ακαδημία Επιστημών.
Το κύριο σημείο αυτών των μελετών τείνει να είναι η κλιματική αλλαγή.
Αλλά η αντοχή στα αντιβιοτικά αντιπροσωπεύει μια εξίσου μεγάλη απειλή.
Δίνουμε τεράστιες δόσεις αντιβιοτικών στα ζώα αγροτικής εκμετάλλευσης.
Αυτά τα αντιβιοτικά μετά μεταλλάσσονται σε «υπερμικρόβια»
που απειλούν να κάνουν τα αντιβιοτικά ξεπερασμένα
στη διάρκεια της ζωής μας.
Να σας τρομάξω;
Γκουγκλάρετε: «το τέλος των λειτουργικών αντιβιοτικών».
Θέλω να ξεκαθαρίσω κάτι:
Δεν είμαι εδώ για να σας πω τι να φάτε.
Οι μεμονωμένες ενέργειες είναι καλές,
αλλά η αντίσταση στα αντιβιοτικά και η κλιματική αλλαγή --
απαιτούν περισσότερες.
Άλλωστε, να πείσεις τον κόσμο να φάει λιγότερο κρέας δεν έχει πετύχει.
Για 50 χρόνια, περιβαλλοντολόγοι, ειδικοί στον τομέα της υγείας και ακτιβιστές
έχουν εκλιπαρήσει το κοινό να τρώει λιγότερο κρέας.
Και όμως, η κατά κεφαλή κατανάλωσης κρέατος
είναι η υψηλότερη που έχει καταγραφεί ποτέ.
Ο μέσος Βορειοαμερικανός πέρυσι έφαγε περισσότερα από 90 κιλά κρέατος.
Και εγώ δεν είχα φάει καθόλου.
(Γέλια)
Αυτό σημαίνει ότι κάποιος εκεί έξω έφαγε 180 κιλά κρέατος.
(Γέλια)
Σύμφωνα με την τρέχουσα πορεία μας,
θα πρέπει να παράγουμε 70% έως 100% περισσότερο κρέας έως το 2050.
Αυτό απαιτεί μια παγκόσμια λύση.
Πρέπει να παράγουμε το κρέας που αγαπούν οι άνθρωποι,
αλλά πρέπει να το παράγουμε με έναν εντελώς νέο τρόπο.
Έχω μερικές ιδέες.
Ιδέα νούμερο ένα: Ας παράγουμε κρέας από τα φυτά.
Αντί να καλλιεργούμε φυτά, για την τροφή των ζώων,
και χωρίς αποτέλεσμα,
ας καλλιεργήσουμε φυτά, κι ας παράγουμε απομίμηση κρέατος,
ας παράγουμε κρέας με βάση τα φυτά.
Ιδέα νούμερο δύο: για το πραγματικό κρέας των ζώων,
ας το αναπτύξουμε απευθείας από κύτταρα.
Αντί να μεγαλώσουμε ζωντανά ζώα, ας μεγαλώσουμε τα κύτταρα τους απευθείας.
Ένα κοτόπουλο φτάνει στο βάρος σφαγής σε έξι εβδομάδες.
Μεγαλώνοντας τα κύτταρα απευθείας,
μπορούμε να έχουμε την ίδια ανάπτυξη σε έξι μέρες.
Έτσι φαίνεται αυτό σε κλίμακα.
Είναι το φιλικό σου ζυθοποιείο κρέατος της γειτονιάς.
(Γέλια)
Θέλω να τονίσω δύο σημεία για αυτό.
Κατ' αρχάς, μάλλον μπορούμε να το κάνουμε.
Τα τελευταία χρόνια, ορισμένες εταιρείες παράγουν κρέας από τα φυτά
που οι καταναλωτές δεν μπορούν να ξεχωρίσουν από το πραγματικό κρέας ζώων,
και τώρα υπάρχουν δεκάδες εταιρείες που καλλιεργούν πραγματικό κρέας ζώων
απευθείας από κύτταρα.
Το κρέας που βασίζεται σε φυτά και κύτταρα
δίνει στους καταναλωτές ό,τι αγαπούν στο κρέας --
τη γεύση, την υφή και ούτω καθεξής --
αλλά χωρίς την ανάγκη αντιβιοτικών
και με ένα μικρό ποσοστό αρνητικών επιπτώσεων στο κλίμα.
Επειδή αυτές οι δύο τεχνολογίες είναι πολύ πιο αποτελεσματικές,
σε κλίμακα παραγωγής
αυτά τα προϊόντα θα είναι φθηνότερα.
Αλλά να τονίσω κάτι για αυτό --
δεν πρόκειται να είναι εύκολο.
Αυτές οι φυτικές εταιρείες έχουν δαπανήσει περιουσίες στα μπιφτέκια τους,
και το κρέας που βασίζεται σε κύτταρα δεν είναι ακόμη εμπορεύσιμο.
Έτσι θα χρειαστούμε βοήθεια από όλους
για να γίνει αυτό η παγκόσμια βιομηχανία κρέατος.
Κατ΄αρχάς, χρειαζόμαστε τη σημερινή βιομηχανία κρέατος.
Δεν θέλουμε να ανατρέψουμε τη βιομηχανία κρέατος,
θέλουμε να τη μεταμορφώσουμε.
Χρειαζόμαστε οικονομία κλίμακας,
παγκόσμια αλυσίδα εφοδιασμού, εμπειρία στην προώθηση προϊόντων
και τη μαζική καταναλωτική βάση τους.
Χρειαζόμαστε επίσης κυβερνήσεις.
Οι κυβερνήσεις δαπανούν δεκάδες δισεκατομμύρια δολάρια κάθε έτος
για την έρευνα και την ανάπτυξη
που επικεντρώνεται στην παγκόσμια υγεία και το περιβάλλον.
Πρέπει να βάλουν κάποια από τα χρήματα αυτά στη βελτιστοποίηση και τελειοποίηση
της παραγωγής κρέατος με βάση τα φυτά και τα κύτταρα.
Δεκάδες χιλιάδες άνθρωποι πέθαναν από ανθεκτικά στα αντιβιοτικά «υπερμικρόβια»
στη Βόρεια Αμερική μόλις πέρυσι.
Μέχρι το 2050, ο αριθμός αυτός θα γίνει 10 εκατομμύρια ετησίως παγκοσμίως.
Και η αλλαγή του κλίματος αντιπροσωπεύει μια υπαρξιακή απειλή
για τεράστια τμήματα της παγκόσμιας οικογένειας μας,
συμπεριλαμβανομένων μερικών από τους φτωχότερους ανθρώπους στον πλανήτη.
Η κλιματική αλλαγή, η αντοχή στα αντιβιοτικά --
είναι παγκόσμιες καταστάσεις έκτακτης ανάγκης.
Η παραγωγή κρέατος τις επιδεινώνει σε παγκόσμια κλίμακα.
Αλλά δεν πρόκειται να μειώσουμε την κατανάλωση κρέατος
εκτός αν προσφέρουμε εναλλακτικές λύσεις κατανάλωσης
που κοστίζουν το ίδιο ή λιγότερο και έχουν γεύση ίδια ή καλύτερη.
Έχουμε τη λύση.
Ας κάνουμε κρέας από τα φυτά. Ας το μεγαλώσουμε άμεσα από κύτταρα.
Είναι καιρός να κινητοποιήσουμε πόρους που είναι αναγκαίοι
για τη δημιουργία της επόμενης παγκόσμιας αγροτικής επανάστασης.
Σας ευχαριστώ.
(Χειροκρότημα)